Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: 1999. évi XLIII. törvényt és a végrehajtásáról szóló rendelkezéseket a gyakorlatban alkalmazni,
Paragraph Index: 131

5. A szakmai vizsga értékelése Eredményes szakmai vizsgát az a jelölt tett, aki minden vizsgarész vizsgakövetelményét teljesítette. Javító- és pótlóvizsgát az eredménytelen vizsgarészből, illetve vizsgatárgyból kell tenni, az eredménytelen vizsgát követő 30 nap eltelte után. Az írásbeli vizsgarészt egy érdemjeggyel kell értékelni. Az írásbeli vizsgarészt akkor teljesítette eredményesen a vizsgázó, ha a feladatra adható összpontszám legalább 50%-át elérte. A szóbeli vizsgarész érdemjegyét a szóbeli vizsgakérdésekre adott érdemjegyek számtani átlaga adja. A szakmai vizsga elméleti osztályzatát az írásbeli és a szóbeli vizsgarész érdemjegyeinek számtani átlaga adja. A szakmai gyakorlati vizsga osztályzatát a szakmai dolgozat értékelésére és a vizsgabizottság előtti „védésére” adott érdemjegyek számtani átlaga adja.” Az igazságügy-miniszter 13/2001. (X. 10.) IM rendelete az adós foglalkozásához nélkülözhetetlen gépjármű lefoglalás alóli mentességéről

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes